open-index/open-wikipedia-markdown huggingface dataset:
Potražnja

Pod pojmom **potražnja** podrazumijevaju se količine nekog dobra koje su potrošači spremni kupiti pri određenim cijenama istog dobra. 

**Zakon potražnje** će ustvrditi da ako je niža cijena nekog dobra biti će, uz ostale neizmijenjene uvjete (ceteris paribus), veća njegova potraživana količina i obrnuto. **Zakon potražnje** vrijedi za individualnu i tržišnu potražnju. Neke ekonomske sile su u stanju povećati ili smanjiti potražnju, odnosno pomaknuti udesno ili ulijevo krivulju potražnje i poznate su kao necjenovne odrednice ili **"demand shifters"** (engl.). 

Promjena dohotka potrošača može povećati ili smanjiti potražnju i zbog toga treba razlikovati **normalna** i **inferiorna dobra**. Također važan faktor čine i potrošačev ukus ili preferencije, te njihova očekivanja.

## Elementi koji utiču na potražnju 
#**cijena samog dobra**
#*viša cijena &rarr; manja potražnja za automobilima
#**prosječan dohodak**
#*viši dohodak &rarr; veća potražnja za automobilima
#**broj stanovnika**
#*više stanovnika &rarr; veće tržište &rarr; veća potražnja za dobrima
#**cijene komplementarnih dobara**
#*niža cijena benzina &rarr; veća potražnja za automobilima
#**ukusi**
#**posebni uticaji**

## Elastičnost potražnje 
Elastičnost predstavlja jačinu reakcije. **Elastičnost potražnje** jeste jačina reakcije tražene količine nekog dobra na promjene cijene tog dobra, uz uvjet da ostale stvari držimo jednake. Elastičnost potražnje je omjer postotne promjene tražene količine i postotne promjene cijene.

*Ako promjena cijene od **1%** uzrokuje promjenu tražene količine **veću od 1%** onda je potražnja **elastična**.
*Ako promjena cijene od **1%** uzrokuje promjenu tražene količine **manju od 1%** onda je potražnja **neelastična**.
*Ako promjena cijene od **1%** uzrokuje promjenu tražene količine **jednakoj 1%** onda je potražnja **jedinično elastična**.

Vrste intenziteta elastičnosti tražnje: 

#savršeno elastična
#srazmjerno elastična
#jedinično elastična 
#srazmjerno neelastična
#savršeno neelastična

Savršeno elastična tražnja je ona tražnja, kod koje uslijed malog pada cijena nastaje velika tražnja, i ukoliko uslijed malog rasta cijena uopšte nema tražnje.

Savršeno neelastična tražnja je tražnja kod koje, bez obzira koliko cijena pala ili porasla, tražnja ce uvijek biti ista (najbolji primjer bi bile osnovne životne namirnice za koje bez obzira na cijenu mi imamo potrebu, ili recimo kod kupovine lijekova(citat potreban))

## Također pogledajte 
*Ponuda

Kategorija:Ekonomija
Centar (košarka)

**Centar** (često se za tu poziciju kaže **petica**) jeste jedna od standardnih pozicija u košarkaškoj ekipi. Centar je najčešće najviši igrač u ekipi i često veoma jak i s velikom tjelesnom masom.

Najčešće uloge centra su da u napadu iskoristi svoju visinu i poentira, a u odbrani spriječi protivničke igrače da poentiraju. U oba slučaja igra što bliže košu i skače za loptom u slučaju promašaja.

Neki od poznatih centara, koji su igrali ili još igraju, jesu: Vlade Divac, Arvydas Sabonis, Shaquille O'Neal, Yao Ming, Dino Meneghin, Kareem Abdul-Jabbar, Patrick Ewing, Wilt Chamberlain itd.

## Reference 
## Vanjski linkovi 
Kategorija:Košarkaške pozicije
Celuloza

mini|Struktura celuloze
**Celuloza** je složeni polisaharid koji je sastavljen od linearno povezanih jedinica D-glukoze. Ne rastvara se u vodi i nema okusa. Pripada grupi nereducirajućih ugljikohidrata.

Formula celuloze je (C6H10O5)n. Potpunom hidrolizom daje D-glukozu. Tu reakciju katalizira enzim celulaza.

Celuloza je glavni sastojak drveta i biljnih vlakana. U gotovo čistom stanju nalazi se u pamuku (98 %), a u drvetu je ima od 40 % do 50 %, uz lignin i druge primjese.

## Hemijske osobine
Celuloza se ne rastvara u vodi, ni u razblaženim kiselinama i bazama. Rastvara se u Schweizerovom reagensu [Cu(NH3)4][OH]2. Hidrolizom sa koncentrovanom sumpornom kiselinom se razlaže do glukoze. Tretiranjem celuloze sa dušičnom kiselinom dobija se nitroceluloza, koja je eksplozivan spoj.

Kategorija:Polisaharidi

Kategorija:Ekscipijensi
Kategorija:Proizvodnja papira
Kategorija:Aditivi sa E-brojem
Marksizam

**Marksizam** je filozofski pravac, odnosno politička ideologija temeljena na spisima njemačkog filozofa Karla Marxa (po kojoj je dobio ime) i Marxovog prijatelja i saradnika Friedricha Engelsa. Od svih tih spisa je najvažnija Marxova nedovršena knjiga Das Kapital.

Marksizam, koji se temelji na engleskoj političkoj ekonomiji, francuskom utopijskom socijalizmu i njemačkoj idealističkoj filozofiji iz prve polovine 19. vijeka, nastoji dati kritiku društva koja je istovremeno naučna i revolucionarna. Marksizam historiju tumači kroz sukob povlaštenih i potlačenih društvenih klasa, te smatra da će svi društveni problemi biti riješeni stvaranjem besklasnog društva zvanog komunizam. Kao prijelazna faza između kapitalizma - koga marksisti smatraju posljednjim stadijem klasnog društva - i komunizma bi se trebao uspostaviti socijalizam u kome bi postepeno trebalo biti ukinuto privatno vlasništvo nad sredstvima za proizvodnju.

Marksizam kroz historiju:

* Klasični marksizam koji egzistira između 1880-1920 godine
* Marksizam - Lenjinizam čija strategija i ideologija se bazira na načelima boljševizma u Sovjetskom savezu početkom 1920-ih.
* Maoizam ili Mao Zedong marksizam koji je imao revolucionarni karakter i potencijal u Kini i zemljama Trećega svijeta, i
* Zapadnjački marksizam - kao alternativni oblik marksizma koji je najvećim dijelom bio zastupljen i manifestiran u krugovima socijaldemokratskih stranaka na zapadu početkom 1920. Važno je spomenuti da je zapadnjački marksizam imao četiri različite struje, tj. četiri različita pravca sociologije: fenomenologijski marksizam, strukturalni marksizam, historijski marksizam i analitički marksizam.

Marksizam se danas uglavnom povezuje s revolucionarnim socijalizmom, odnosno raznim komunističkim pokretima i državama, iako su sve do 20. vijeka među marksiste spadali i umjereni socijalisti od kojih će kasnije nastati moderna socijaldemokratija.

Nakon pada Berlinskog zida i propasti komunističkih režima u Istočnoj Evropi, marksizam - koji je bio njihova službena ideologija - je izgubio dosta pobornika, ali je manji dio marksista to shvatio kao priliku za neomarksističku rehabilitaciju svoje filozofije, koju su, po njihovim navodima, izopačili zagovornici totalitarizma kao što su: Staljin, Enver Hodža, Mao i Pol Pot.

## Također pogledajte 
* Karl Marx
* Marksistička filozofija


Kategorija:Politika
Kategorija:Filozofski pokreti
Kategorija:Ekonomska politika
Kategorija:Demokratski socijalizam
Socijalizam

**Socijalizam** je društveno-ekonomsko uređenje koje nastupa nakon revolucionarnog obaranja kapitalizma (eksproprijacije) i koje čini prijelazno razdoblje iz klasnog društva u besklasno. 
Prema socijalističkom učenju pojedinci ne žive ili rade u izolaciji nego žive u zajedničkoj saradnji. Osim toga, sve što ljudi proizvode je na neki način društveni proizvod i svi koji su doprinosili u proizvodnji materijalnih dobara imaju pravo udjela u njima. Društvo u cjelini treba da posjeduje ili barem ima kontrolu nad imovinom za dobrobit svih njenih članova. 
U socijalističkom načinu proizvodnje ne postoji nikakva posebna klasa ljudi koja u svojim rukama monopolizira sredstva za proizvodnju. Isto tako ne postoji ni jedna klasa koja bi zahvaljujući tom monopolu, mogla stalno prisvajati dio proizvoda što ga stvara druga klasa. Sva osnovna proizvodnja sredstava nalaze se u općedruštvenom vlasništvu. Višak proizvoda, stvoren pomoću tih općedruštvenih sredstava za proizvodnju, također je općedruštveno vlasništvo.
Ovo uvjerenje stavlja socijalizam u sukob sa kapitalizmom koji se temelji na privatnom vlasništvu nad sredstvima za proizvodnju i omogućava individualne izbore na slobodnom tržištu kako bi se utvrdilo kako se distribuira roba i usluge. U kritikovanju kapitalizma socijalisti smatraju da takav način proizvodnih odnosa nužno dovodi do nelojalne i eksploatatorske koncentracija bogatstva i moći u rukama onih koji se pojavljuju kao pobjednici u takmičenju u slobodnoj tržišnoj ekonomiji. Ti isti ljudi onda koriste svoje bogatstvo i moć da ojačaju svoju nadmoć u društvu. Jer takvi ljudi su bogati i mogu birati gdje i kako da žive, a njihov izbor zauzvrat ograničava mogućnosti siromašnih.

## Također pogledajte 
* Komunizam
* Karl Marks
* Dimitrije Tucović
* Direktivizam

## Literatura 
* Stjepan Haladin: "Osnove marksizma za srednje škole" (Školska knjiga - Zagreb, 1979. godine)

## Reference 
## Vanjski linkovi 
Novi Plamen - socijalistički časopis

Kategorija:Politika
Selo

[mini|desno|Selo [Masouleh, provinicija Gilan, Iran]]
[mini|desno|Glavna ulica u selu [Castle Combe, Wiltshire, Engleska]]
**Selo** je jedna od tri vrste ljudskih naselja. Definira se na dva načina.
Pored grada i mješovitog naselja, kao polifunkcijskih naselja, selo se može definirati kao monofunkcijsko naselje. To znači da je to naselje u kojem prevladava jedno zanimanje, prvenstveno poljoprivreda. Neka sela pored glavnog mogu imati i nekoliko sporednih zanimanja, na primjer zdravstvo i školstvo.
Po drugoj definiciji selo je svako naselje s malim brojem stanovnika.

## Vanjski linkovi 
* Slike afričkih sela 


Kategorija:Ruralna geografija
Kategorija:Urbana geografija
Kategorija:Naselja po vrsti
Kategorija:Vrste administrativnih jedinica
KUD Idijoti

**KUD Idijoti** (*Kulturno-umjetničko društvo Idijoti*) jesu punk grupa iz Pule. Osnovao ih je gitarista i frontmen grupe Sale Veruda 2. februara 1981. u Puli.

Par dana nakon smrti Brankua Črnca "Tuste" gitarist i osnivač KUD Idijota Sale Veruda izjavljuje kako s Tustom umiru i KUD Idijoti te kako nikakvih promjena sastava neće biti, već da sastav definitivno prestaje postojati.

## Diskografija 
**Legendarni u živo* (1986)
**Bolje izdati ploču nego prijatelja* (1987)
**Lutke na koncu* (1987)
**Hoćemo cenzuru* (1988)
**Live in Biel* (1988)
*''Bolivia R'n'R* (1989)
**Mi smo ovdje samo zbog para* (1990)
**Đuro was sold out* (1991)
**Glupost je neuništiva* (1992)
**Tako je govorio Zaratusta* (1993)
**Istra ti materina* (1995)
**Megapunk* (1995)
**Fuck* (1996)
**Single collection vol 1* (1997)
**Cijena ponosa* (1997)
**Gratis hits live!* (1999)
**Remek-djelo* (2001)
**Tako je govorio Zaratusta'' (2002)

## Reference 
## Vanjski linkovi 
* Službeni sajt

Kategorija:Hrvatske muzičke grupe
Ponuda

Pod pojmom **ekonomske ponude** podrazumijevamo količine nekog dobra koje su proizvođači spremni proizvesti pri određenim cijenama istog dobra. 

Zakon ponude tvrdi da višoj cijeni nekog dobra odgovara, uz ostale neizmijenjena uvjete, veća ponuđena količina istog dobra. Vrijedi i obrnuto. Zakonu ponude podvrgnute su i individualna ponuda i tržišna ponuda.

## Elementi koji utiču na ponudu 
#**cijena samog dobra**
#*viša cijena &rarr; veća ponuda automobila
#**tehnologija**
#**cijene inputa**
#*manje nadnice &rarr; niži troškovi &rarr; veća proizvodnja
#**cijene komplementarnih dobara (dobra koja su povezana)
#*niža cijena autobusa i kamiona &rarr; veća ponuda automobila
#**organizacija**
#**posebni uticaji**
#*inovacije, standardi, vrijeme

## Elastičnost ponude 
**Elastičnost ponude'* je jačina reakcije ponuđene količine nekog dobra na promjenu cijene tog dobra uz uvjet da ostale stvari budu nepromjenjene (*ceteris paribus)''.

**Elastičnost ponude** je omjer postotne promjene ponuđene količine i postotne promjene cijene.

*Ako promjena cijene od **1%** uzrokuje promjenu ponuđene količine **veću od 1%** onda je ponuda **elastična**.
*Ako promjena cijene od **1%** uzrokuje promjenu ponuđene količine **manju od 1%** onda je ponuda **neelastična**.
*Ako promjena cijene od **1%** uzrokuje promjenu ponuđene količine **jednakoj 1%** onda je ponuda **jedinično elastična**.

## Također pogledajte 
*Potražnja

Kategorija:Ekonomija
Dragan Zelenović

**Dragan Zelenović** je ratni zločinac osuđen za ratne zločine počinjene u Foči tokom proljeća 1992. godine. Zelenović je ove zločine priznao u sudu 15. januara 2007. 
Prema optužnici Međunarodnog suda, Zelenović je optužen po sedam tačaka za zločine protiv čovječnosti i po sedam tačaka za kršenje zakona ili običaja ratovanja. Opttužnica navodi da je potkomandir vojne policije i vođa paravojske u Foči, a lično je terećen za višestruke slučajeve silovanja kao i za organizovanje grupnog silovanja i učešće u njemu, te za odvođenje žena na lokacije na kojima je činjeno seksualno zlostavljanje i mučenje.
Uhapšen je od strane vlasti Ruske Federacije, nakon što je bio u bjekstvu više od devet godina.

## Izjašnjenje o krivici 
Dana 17. januara 2007. godine, Zelenović se izjasnio krivim za: 
* pomaganje i podržavanje silovanja žrtve FWS-75 kao zločin protiv čovječnosti; 
* izvršenje mučenja i silovanja žrtve FWS-87 kao zločine protiv čovječnosti; 
* saizvršenje silovanja žrtve FWS-87 i dvije nepoznate ženske osobe kao zločine protiv čovječnosti; 
* izvršenje  (tri  puta)  silovanja  i  mučenja  žrtve  FWS-75  i  žrtve  FWS-87  kao  zločine protiv čovječnosti; i 
* izvršenje silovanja i mučenja žrtve FWS-87 kao zločine protiv čovječnosti 
* saizvršenje silovanja žrtve FWS-75 i dvije nepoznate ženske osobe kao zločine protiv čovječnosti; i 
* izvršenje silovanja žrtve FWS-87 kao zločin protiv čovječnosti.

## Reference 
## Vanjski linkovi 
* http://www.icty.org/case/zelenovic/4

Kategorija:Biografije, Foča
Kategorija:Ratni zločinci u ratu u Bosni i Hercegovini
Bistra (Hrvatska)

**Bistra** je općina u Hrvatskoj, u Zagrebačkoj županiji.

## Historija 
Do teritorijalne reorganizacije u Hrvatskoj nalazila se u sastavu stare zagrebačke prigradske općine Zaprešić. Sjedište općine je u naselju Poljanica Bistranska.

## Stanovništvo
Na popisu stanovništva 2011. godine, općina Bistra je imala 6.632 stanovnika, od čega u Poljanici Bistranskoj 1.261.

**Napomena**: *Nastala iz stare općine Grad Zagreb.*

## Također pogledajte
* Spisak općina u Hrvatskoj

## Literatura 
* http://pod2.stat.gov.rs/ObjavljenePublikacije/G1991/pdf/G19914018.pdf Savezni zavod za statistiku i evidenciju FNRJ i SFRJ, popis stanovništva 1948, 1953, 1961, 1971, 1981. i 1991. godine.
* Knjiga: "Narodnosni i vjerski sastav stanovništva Hrvatske, 1880-1991: po naseljima, autor: Jakov Gelo, izdavač: Državni zavod za statistiku Republike Hrvatske, 1998., , ;

## Reference 
## Vanjski linkovi 
Kategorija:Općine u Hrvatskoj
Kategorija:Općine u Zagrebačkoj županiji
Kategorija:Naselja u Bistri
*
Fuji

mini|Fuji
**Fuji** (富士山 – čit. *Fudži-san*) najviša je vulkanska planina u Japanu. Smješten je na ostrvu Honshū, zapadno od Tokija, odakle se može vidjeti za vedrih dana. Tri mala grada okružuju planinu: Gotemba (istok), Fuji-Yoshida (sjever) i Fujinomija (jugozapad). Planina je poznata po snježnoj kapi, koja se zadržava tokom cijele godine, i često je korišteni motiv u umjetnosti.

## Geografija 
Visok je 3.776 m, i okružena je sa pet jezera (Kawaguchi, Yamanaka, Sai, Motosu i Shoji), koji s obližnjim jezerom Ashi pružaju divan pogled s planine.

Fudži je najviši vulkan i najviša planina u Japanu. Nalazi se u blizini pacifičke obale centralnog Honšua. Fuji je ujedno i aktivni vulkan, a naučnici su dokazali četiri faze vulkanskih aktivnosti u stvaranju planine. Prva faza je *Sen-komitake*, nakon koje je uslijedila faza *Komitake-Fuji*. Otprilike 100.000 godina preko sloja Komitake-Fuji nastao je novi sloj, *"Stari Fuji"*. Za najnoviji sloj, *"Novi Fuji"*, pretpostavlja se da je star 10.000 godina. Vulkan je okarakteriziran kao aktivan, s malim rizikom od erupcije. Posljednja zabilježena erupcija dogodila se 1707. godine, tokom Edo perioda.

## Etimologija 
Fuji-san se u nekim nejapanskim tekstovima spominje i kao Fujiyama zbog trećeg znaka u imenu, 山, koji označava planinu, a izgovara se "jama". Dodatak *san*, koji znači "planina", ne treba miješati s istim dodatkom koji predstavlja ljude. Fuji se po nekim izgovorima izgovara Huzi.

Trenutno su kanđi znakovi za Fuji 富 i 士, što znači *bogatstvo* ili *izobilje*, i *čovjek s određenim statusom*, ali su ovi znakovi vjerovatno izabrani zbog izgovora koji odgovara slogovima imena. Oni ne ukazuju na stvarno značenje imena. Korijen imena Fuji nije poznat. Postoje brojne pretpostavke, a evo jedne od njih: 不二 (ne + dva), tj. *bez premca* ili *unikatan*.

## Reference 
Kategorija:Geografija Japana
Kategorija:Najviši vrhovi država
Kategorija:Planine u Japanu
Kategorija:VEI-5 vulkani
Visoka peć

250p|desno|mini|Visoka peć
**Visoka peć** je vrsta metalurške peći, koja se najčešće koristi za dobijanje gvožđa. Gorivo i ruda se kontinuirano ulažu kroz otvor na vrhu peći, dok se zrak (kisik) duvava kroz duvnice, kako da se hemijske reakcije odvijaju  u peći tako se zasip spušta prema dole. Produkti su najčešće tečni metal i troska, koji se sakupljaju na dnu, te  gasovi, koji se odvode iz peći putem plinovoda. Visoke peći se također koriste i kod dobijanja drugih metala, najčešće olova.

## Način rada visoke peći 
Proces u visokoj peći je zasnovan kao provitstrujni redukcijski proces silazećeg rudnog zasipa i vrućeg redukcijskog plina, nastalog sagorijevanjem koksa u gnijezdu visoke peći, koji struji prema vrhu pod uticajem vrućeg zraka, uduvanog kroz duvnice, koje su ravnomjerno raspoređene duž obima peći.
Visoka peć je tako konstruisana da se kroz ždrijelo, putem zasipnog uređaja (McKey) sa zvonima nabacuju sirovine (ruda – sinter, briket i pelet), koks i topitelj).

Savremene visoke peći se grade kao tankostjene sa vertikalnim hladionicima i opekama od silicij karbida (SiC) u jami (šahtu) visoke peći, sa jačom karbonskom ozidom gnijezda. Otvor za ispust gvožđa se nalazi na 2–3 m iznad peći.

Podjela visoke peći prema visini izvršena je na elemente profila visoke peći:

* Ždrijelo – se nalazi na vrhu peći i kroz njega se ulažu sirovine (koks, ruda i topitelj). Funkcija ždrijela se da izvrši pravilnu raspodjelu zasipa.
* Trup (jama ili šaht) – je najveći dio volumena peći. U njemu se zasip spušta, rastrsa i pregrijava. U trupu se odvija proces redukcijem, a ujedno se odvijaju i hemijske reakcije između zasipa i plinova. Promjer peći raste ravnomjerno odozgo prema dole. Ugao α je za velike peći je 83°, a za male je 87°.
* Trbuh – je najširi dio peći. Dolazi do povećanja volumena, a ne bi došlo do zadržavanja zasipa, te omogućava da se struja plinova odmakne od zidova peći. U trbuhu peći se nastavljaju hemijeske reakcije i počinje topljenje.
* Sedlo – je dio peći u kome dolazi do smanjenja volumena uloženih sirovina, jer su se već istopile. Zato sedlo ima oblik konusa (ugao β za male peći je 72°,a za velike je 79°)
* Gnijezdo – je najniži dio peći i u njemu se vrši sagorijevanje koksa i stvaranje visokopećnog plina, kao i sakupljanje gvožđa i troske.

Najvažniji uslovi visokopećnog procesa su:

* Ravnomjerno i konstantno zasipanje sirovinama (ruda, koks i topitelj)
* Povoljna raspodjela plima po prijesjeku
* Uspješno odvijanje procesa redukcije i formiranje gvožđa i troske

Kako bi se procesi u visokoj peći mogli normalno odvijati, svi njeni dijelovi moraju biti u odgovarajućem omjeru.

Kategorija:Metalurgija
Kategorija:Kineski izumi
Inovacija

mini|Životni ciklus inovacije
**Inovacija** je primjena nove i značajnije poboljšane ideje, metode, uređaja, dobra, usluge, procesa koja ima korisnu primjenu.

Međutim, na inovacije se često gleda kao na primjenu boljih rješenja koja zadovoljavaju nove zahtjeve, potrebe koje nisu jasno definisane, ili postojeće potrebe tržišta. To se postiže kroz efikasniju proizvodnju, bolje poslovne politike, naprednije usluge ili tehnologije ili bolje poslovne modele od onih koji su već dostupni na tržištu i koji su već ustaljeni u društvu. Izraz "inovacija" se može definirati kao nešto originalno i efikasnije i, kao posljedica toga, nešto novo, od onog što je na tržištu. Inovacija je prema tome povezana, ali nije isto što i, izum.

Dok se novi uređaj često opisuje kao inovacija, u ekonomiji, menadžmentu i drugim oblastima prakse i analize, inovacija se općenito smatra kao rezultat procesa iz kojeg nastaju različite nove ideje koje na svojevrstan način utiču na društvo.

U industrijskoj ekonomiji, inovacije se stvaraju i do njih se dolazi empirijski, analizirajući usluge a sve sa ciljem kako bi se zadovolili rastući zahtjevi potrošača.

Inovacije se dijele na sljedeće osnovne kategorije: 
* inovacije proizvoda, 
* inovacije procesa, 
* organizacijske inovacije, 
* marketinške inovacije i 
* inovacije poslovnog modela.

## Difuzija inovacije
Teorija difuzije inovacije je postupak kojim se, kao što i sam naziv teorije govori, bavi proučavanjem širenja i usvajanja inovacije kroz određenu populaciju.

Prvo istraživanje vezano za difuziju inovacija započeo je istraživač Gabriel Tarde 1903. godine. On je prvi predstavio difuzionu krivu S oblika. Tarde je definirao postupak *inovacija-proces odlučivanja* kao niz koraka koji sadrže sljedeće stvari:

* Prva saznanja
* Formiranje stava
* Odluka o usvajanju ili odbacivanju ideje
* Implementacija i korištenje
* Potvrda o odluci

## Indeks inovativne sposobnosti 
|-
| 

|

|}

## Također pogledajte 
* Istraživanje
* Izum
* Javno vlasništvo

## Reference 
## Vanjski linkovi 
* 

Kategorija:Tehnologija
Dalälven

**Dalälven** (fon. *Dalelven*) je rijeka u središnjoj Švedskoj. Sa svojih preko 520&nbsp;km je treća švedska rijeka po dužini. Nastaje spajanjem rijeka Västerdalälven i Österdalälven kod Djuråsa u općini Gagnef. Teče od norveške granice, kroz pokrajine  Dalarna, Västmanland i Gästrikland i ulijeva se u Baltičko more kod mjesta Skutskär u sjevernom Upplandu. Rijeka se smatra granicom između regija Svealand i Norrland. 
mini|196x196px|Položaj rijeke

## Pritoke 
*Ingsån
*Somfarån
*Ölboån
*Rångstaån
*Ålboån
*Laggarboån
*Kölforsån
*Bärreksån
*Herängsån
*Årängsån
*Slåtterängsån
*Grytnäsån
*Bjurforsbäcken
*Lustån
*Hedemoraån
*Klosterån
*Amungsån
*Anstaån
*Hyenån
*Ljusterån
*Runnsälven
*Tunaån
*Vallmoraån
*Västerdalälven
*Österdalälven

## Reference 
## Vanjski linkovi 
* Dalälven
* https://www.unesco.org/en/mab/nedre-dalalven-river-landscape

Kategorija:Rijeke u Švedskoj
Just-in-time

**Just-in-time** (*JIT* - tačno na vrijeme) je ekonomski pojam koji predstavlja strategiju smanjenja troškova u proizvodnji, gdje se proračunom postiže kraće vrijeme skladištenja dijelova, repromateijala odnosno sirovina ili samo izbjegavanje skladištenja, te stavljanje istih u najkraćem roku u proizvodni proces. Tom prilikom dobija se na skraćenju vremena izrade pojedinih dijelova proizvodnje, sinkroniziranju procesa rada, faza proizvodnog procesa, balansiranju kapaciteta.

Uključuje dva aspekta planiranja proizvodnje:
# Terminiranje izrade i distribucije proizvoda
# Osiguranje proizvodnje potrebnim elementima u određenim količinama i u pravo vrijeme.

Ova tehnika je prvi put primjenjena u automobilskoj kompaniji Ford.

## Vanjski linkovi 
* https://web.archive.org/web/20130721233128/http://www.scmr.com/article/CA232251.html
* https://web.archive.org/web/20120425153739/http://cmr.berkeley.edu/search/articleDetail.aspx?article=4323

Kategorija:Ekonomija
Tomi Putaansuu

mini|Mr.Lordi, 2023
**Tomi Putaansuu** (*Mr.Lordi*) je frontman finske hard rock grupe Lordi.

Rođen je 15. februara 1974. u finskom gradu Rovaniemi. Bio je veliki fan rock grupe KISS tako da je odlučio da napravi vlastitu hard rock grupu. Njegova grupa i nije bila nešto puno poznata, a zatim je poslije velikim hitovima privukao mnogo finaca, a poslije su se njihove pjesme čule i izvan granica Finske. Pobjedom na finskom takmičenju za pjesmu Evrovizije izazvao je velike kontraverze, čak je i crkva tražila da predsjednica Finske zaustavi predstavnike finske, zbog imena i teksta pjesme koja ih predstavlja na Eurosongu. Veliki dio publike zapaža njihovu pjesmu na Eurosongu u polufinalu, da bi u finalu takmičenja sa 292 boda ispred pjesama ruskog predstavnika i bosanskog predstavnika, pobijedili.

## Vanjski linkovi 
* 
* Službena stranica

Kategorija:Rođeni 1974.
Kategorija:Finski pjevači
Kategorija:Biografije, Rovaniemi
Kategorija:Živi ljudi
Sarajevo u prahistorijsko doba

Današnje Sarajevo ima dugu i bogatu historiju koja datira iz kamenog doba. Tokom paleozoika nije bilo ljudi u regionu, iako su pronađeni ostaci prastarih životinja, poput stare vrste medvjeda, pećinskog medvjeda. Iskopavanje tog perioda nikada nije bilo veoma opširno, i ako je područje Sarajeva zaista bilo naseljeno tokom perioda paleozoika, stanovnici su vjerovatno bili neandertalci.
## Neolit 
Tokom neolita, područje Sarajeva je bilo dom Butmirske kulture. Ti ljudi su živjeli u Butmiru, naselju u blizini Ilidže, glavnom predgrađu Sarajeva. Područje je bogato kremenom, koji je osnovno sredstvo za pravljenja oruđa i oružja, i nema sumnje da je bilo privlačno nekadašnjem čovjeku, kao što je bila rijeka Željeznica koja teče tim dijelom grada.

Butmirska kultura je poznata po svojoj keramici.  Jedinstvena i umjetnička, jedna je od glavnih razloga zašto su danas butmirski ljudi poznati kao neponovljiv narod. Senzacionalna otkrića krajem 19. vijeka su dovela do održavanja međunarodnog kongresa arheologa i antropologa u Sarajevu sljedeće godine. Sav iskopani materijal se može pronaći u Zemaljskom muzeju Bosne i Hercegovine.
## Bronzano i željezno doba 
Butmirska kultura je iščeznula oko 2400. p. n. e., vjerovatno pokorena sljedećim značajnim stanovnicima Sarajeva, Ilirima, koji su imali nekoliko važnijih naselja u regionu, najviše oko rijeke Miljacke i sarajevske kotline. Najznačajniji od tih je Debelo Brdo, u današnjem starom dijelu grada, gdje je bilo smješteno ilirsko utvrđenje kasnijeg željeznog doba. Brojne ilirske tvrđave su postojale i u drugim dijelovima grada, kao i na planini Trebević.

Iliri na području Sarajeva su pripadali plemenu *Dezitijata*, ratobornoj grupi koja je pružila zadnje otpore rimskoj okupaciji u vremenu od 6. do 9. godini, a slomio ju je car Tiberije, označavajući početak rimske uprave nad okolnim područjem.
## Rimsko doba 
Tokom rimske uprave, Sarajevo je bilo dio provincije Dalmacije. Glavni rimski putevi su prolazili kroz dolinu rijeke Miljacke, povezujući se sa bogatim obalnim gradovima Dalmacije i Jadranskim morem. Važnost ovih puteva je vidljiva kroz brojne rimske artefakte pronađene u Sarajevu. Na lijevoj strani Miljacke pronađene su rimske cigle i rimski natpisi koji su nagovještavali gradilište i obližnje gradsko kupatilo. Najveće naselje na tom području je svakako "Aquae S (Ilidža)" (vjerovatno *Aquae Sulphurae*) na tlu današnje Ilidže.
## Reference 
Prahistorijsko doba
Dalarna

**Dalarna** je pokrajina na sjeverozapadu Svealanda u središnjoj Švedskoj. Graniči sa pokrajinama Härjedalen, Hälsingland, Gästrikland, Västmanland i Värmland te na zapadu sa Norveškom.

## Geografija 
Dalarna je u sastavu okruga Dalarnas län, osim manjih dijelova koji pripadaju Gävleborgs länu, Jämtlands länu i Värmlands länu. Pokrajina ima površinu od 29.086&nbsp;km2 i 275.823 stanovnika. Gustoća naseljenosti je 9,5 stanovnika po kvadratnom kilometru.

Dalarnom dominiraju jezera i rijeke, među kojima Siljan (280&nbsp;km2), najveće jezero pokrajine, rijeke Västerdalälven i Österdalälven koje se spajaju kod Djuråsa u općini Gagnef i stvaraju rijeku Dalälven, a pejzaž nadopunjuju nepregledne šume i planine. Sjeverno od Silje se prostire nenaseljeno šumsko područje Orsa finnmark. Najviši vrh u pokrajini je Storvätteshågna (1204 m) sjeverno od Grövelsjöna u općini Älvdalen. Centralna mjesta pokrajine su industrijski gradovi Borlänge i Falun. Falun je poznat po svom rudniku bakra. Na zapadu u planinskim krajevima se nalaze Sälen i Idre, veliki zimski sportski centri.

### Jezera 
* Siljan, 280&nbsp;km2
* Runn, 62,5&nbsp;km2
* Amungen, 62,9&nbsp;km2
* Orsasjön, 53&nbsp;km2
* Väsman, 39&nbsp;km2
mini|197x197px|Rudnik bakra kod Faluna
### Nacionalni parkovi 
* Färnebofjärden
* Fulufjället
* Hamra
* Töfsingdalen

### Manja mjesta 
## Kultura 
mini|182x182px|Dala-konj kod Aveste
Simbol pokrajine je crveni, drveni dala-konj (švedski *Dalahäst*) koji datira iz 17. vijeka. Najveći dala-konj se nalazi kod Aveste. Visok je 13 metara, a postavljen 1989. godine.

Dalarna je poznata po folkloru, narodnim običajima i starim zanatima. Jedan od najpoznatijih festivala je ljetni Festival narodne muzike u Falunu, na koji dolaze svirači narodne muzike iz cijelog svjeta. Već dugi niz godina, od 1969, prve sedmice u julu organizuje se nedjelja muzike pod nazivom *Musik vid Siljan*. Prvobitno se festival održavao u Leksandu i Rättviku, a od 2000. prošireno je na obalu jezera Siljan.

Svake godine prve nedjelje u martu održava se skijaški maraton pod nazivom Vasaloppet. Natjecanje je u znak sjećanja na Gustava Vasu, kasnije kralj Švedske Gustav I, koji je 1521. na skijama pobjegao vojnicima danskog kralja Kristiana II preko Dalarna prema Norveškoj. Maraton se odvija između mjesta Sälen i Mora, što je rastojanje od 90&nbsp;km.

## Poznate ličnosti 
*Lars Frölander, plivač
*Gunnar Myrdal, političar
*Charlie Norman, pianist
*Björn Skifs, pjevač i glumac
*Gunde Svan, skijaš
*Anders Zorn, slikar
*Gustaf de Laval, izumitelj

## Reference 
## Vanjski linkovi 
*https://www.sciencedirect.com/topics/agricultural-and-biological-sciences/albula
*Južna Dalarna 
*Sjeverna Dalarna
Sarajevo u srednjem vijeku

Slaveni su došli u Bosnu u 7. vijeku, ali detalji o njihovim pokretima ostali nepoznati. Neki slavenski artefekti su ostali od tog vremena. Izvjesno je da su se Slaveni smjestili i sarajevsku kotlinu. Uzimalo se da je *Katera* jedan od dva originalna bosanska grada, kojeg je spomenuo Konstantin VII Porfirogenet u djelu De Administrando Imperio, smješten na području Sarajeva u Kotorcu. Arheološka istraživanja to nisu dokazala.

Područje današnjeg Sarajeva je bilo dio župe Vrhbosna pored tradicionalnog centra kraljevine koji se nalazio na području Visokog. Početkom 15. vijeka na ovom području pominje se "Tornik". Međutim, prema svim pokazateljima, *Tornik* je bio veoma malo tržno mjesto okruženo proporcionalno malim naseljima i nije bilo važno dubrovačkim trgovcima. 
Papinski dokumenti navode da je 1238. izgrađena katedrala svetog Petra u Vrhbosni. Uzevši u obzir važnost svetog Pavla, to je trebala biti jako važna katedrala, iako još niko nije siguran gdje se nalazi.

Srednji vijek
Krečnjak

mini|Krečnjak
**Krečnjak** je sedimentna stijena sastavljena uglavnom od minerala kalcita. Osim tog minerala sadrži i male količine drugih minerala: gline, sporogelita, dijaspora, hidrargilita, limonita, hematita, kremena, cirkona, turmanlina i granita. Nastao je taloženjem krečnjačkih kućica i skeleta izumrlih morskih životinja, a u manjoj količini i biljaka. Koristi se kao građevinski materijal te kao materijal za izradu kreča.

## Također pogledajte 
* Kalcij-karbonat


Kategorija:Materijali
Kategorija:Sedimentne stijene
Trener godine (NBA)

**NBA trener godine**

Osobe priznate kao najbolji treneri sezone dobijaju Trofej "Red Auerbach".

* 1962/63: Harry Gallatin, St. Louis Hawks
* 1963/64: Alex Hannum, San Francisco Warriors
* 1964/65: Red Auerbach, Boston Celtics
* 1965/66: Dolph Schayes, Philadelphia 76ers
* 1966/67: Johnny Kerr, Chicago Bulls
* 1967/68: Richie Guerin, St. Louis Hawks
* 1968/69: Gene Shue, Baltimore Bullets
* 1969/70: Red Holzman, New York Knicks
* 1970/71: Dick Motta, Chicago Bulls
* 1971/72: Bill Sharman, Los Angeles Lakers
* 1972/73: Tom Heinsohn, Boston Celtics
* 1973/74: Ray Scott, Detroit Pistons
* 1974/75: Phil Johnson, Kansas City/Omaha Kings
* 1975/76: Bill Fitch, Cleveland Cavaliers
* 1976/77: Tom Nissalke, Houston Rockets
* 1977/78: Hubie Brown, Atlanta Hawks
* 1978/79: Cotton Fitzsimmons, Kansas City Kings
* 1979/80: Bill Fitch, Boston Celtics
* 1980/81: Jack McKinney, Indiana Pacers
* 1981/82: Gene Shue, Washington Bullets
* 1982/83: Don Nelson, Milwaukee Bucks
* 1983/84: Frank Layden, Utah Jazz
* 1984/85: Don Nelson, Milwaukee Bucks
* 1985/86: Mike Fratello, Atlanta Hawks
* 1986/87: Mike Schuler, Portland Trail Blazers
* 1987/88: Doug Moe, Denver Nuggets
* 1988/89: Cotton Fitzsimmons, Phoenix Suns
* 1989/90: Pat Riley, Los Angeles Lakers
* 1990/91: Don Chaney, Houston Rockets
* 1991/92: Don Nelson, Golden State Warriors
* 1992/93: Pat Riley, New York Knicks
* 1993/94: Lenny Wilkens, Atlanta Hawks
* 1994/95: Del Harris, Los Angeles Lakers
* 1995/96: Phil Jackson, Chicago Bulls
* 1996/97: Pat Riley, Miami Heat
* 1997/98: Larry Bird, Indiana Pacers
* 1998/99: Mike Dunleavy, Portland Trail Blazers
* 1999/2000: Doc Rivers, Orlando Magic
* 2000/01: Larry Brown, Philadelphia 76ers
* 2001/02: Rick Carlisle, Detroit Pistons
* 2002/03: Gregg Popovich, San Antonio Spurs
* 2003/04: Hubie Brown, Memphis Grizzlies
* 2004/05: Mike D'Antoni, Phoenix Suns
* 2005/06: Avery Johnson, Dallas Mavericks
* 2006/07: Sam Mitchell, Toronto Raptors
* 2007/08: Byron Scott, New Orleans Hornets
* 2008/09: Mike Brown, Cleveland Cavaliers
* 2009/10: Scott Brooks, Oklahoma City Thunder
* 2010/11: Tom Thibodeau, Chicago Bulls
* 2011/12: Gregg Popovich, San Antonio Spurs
* 2012/13: George Karl, Denver Nuggets
* 2013/14: Gregg Popovich, San Antonio Spurs
* 2014/15: Mike Budenholzer, Atlanta Hawks
* 2015/16: Steve Kerr, Golden State Warriors
* 2016/17: Mike D'Antoni, Houston Rockets
* 2017/18: Dwane Casey, Toronto Raptors
* 2018/19: Mike Budenholzer, Milwaukee Bucks
* 2019/20: Nick Nurse, Toronto Raptors
* 2020/21: Tom Thibodeau, New York Knicks
* 2021/22: Monty Williams, Phoenix Suns
* 2022/23: Mike Brown, Sacramento Kings
* 2023/24: Mark Daigneault, Oklahoma City Thunder
* 2024/25: Atkinson, Cleveland Cavaliers

Kategorija:Nagrade u NBA
Bronza

mini|desno|300px|Komadi bronze
**Bronza** je naziv za veliki broj legura bakra, najčešće s kalajem, ali i s drugim elementima kao što su fosfor, mangan, aluminij i silicij. Izuzetak je legura sa cinkom koja se naziva mjed. Prije otkrića željeza, bronza je bila najvažniji metal, pa je historijski period bronzano doba i dobilo naziv prema njoj.

## Također pogledajte 
* Bronzano doba
* Umjetničko djelo

## Reference 
## Vanjski linkovi 
Kategorija:Materijali
Kategorija:Legure
Srinivasa Aaiyangar Ramanujan

**Srinivasa Aaiyangar Ramanujan** (Tamilski jezik: ஸ்ரீனிவாஸ ஐயங்கார் ராமானுஜன்) bio je poznati indijski matematičar.

Predavao je matematiku na engleskom univerzitetu, ali se povukao u domovinu poslije izvjesnog vremena. Živio je veoma kratko - 33 godine. Zanimljiva stvar za njega je da je za 3 godine uspio da napiše 4000 teorema, od kojih su mnoge i danas nedokazane.

## Također pogledajte 

* Spisak tema imenovanih po Srinivasai Ramanujanu
* Ramanujan–Peterssonova pretpostavka
* 1729 (broj)
* Landau–Ramanujanova konstanta
* Ramanujan–Soldnerova konstanta
* Ramanujanovo sumiranje
* Ramanujanova teta funkcija
* Ramanujanov grafik
* Ramanujanova tau funkcija
* Rogers–Ramanujanovi identiteti
* Ramanujanov prosti broj
* Ramanujanova konstanta (obmana)
* Ramanujanova suma

## Reference 
Kategorija:Rođeni 1887.
Kategorija:Umrli 1920.
Kategorija:Matematičari 20. vijeka
Kategorija:Indijski matematičari
Kategorija:Pi
Kategorija:Biografije, Erode
Kalifornijski univerzitet (Los Angeles)

right|200px|The seal of the University of California, Los Angeles (UCLA)
Kalifornijski univerzitet u Los Angelesu (UCLA) je javni univerzitet čije se glavno sjedište nalazi u naseljenom području naselja Westwood. Osnovano je kao jedna od podružnica državnih univerziteta 1919. godine. Drugi je univerzitet po starosti središte u sistemu kalifornijskih univerziteta sa najvećim brojem upisanih studenata u državi.

Većina programa ovog kalifornijskog univerziteta spada među dvadeset najkvalitetnijih u SAD-u. Septembarsko izdanje časopisa "Washington Monthly" 2006. godine proglasilo je ovaj univerzitet četvrtim najkvalitetnijim univerzitetom u SAD-u. U izdanju za 2007. godinu "U.S. News & World Reporta" dobilo je 26. mjesto u poretku "Najboljih američkih univerziteta".

Također, UCLA je rangirala Međunarodna naučna fondacija (National Science Foundation) kao javno naučni univerzitet broj 1 u SAD-u (po iznosu istraživačkih troškova) i kao drugi najkvalitetniji univerzitet od svih javnih i privatnih univerziteta u SAD-u, odmah poslije "univerziteta John Hopkings".

Jedan je od najselektivnijih univerziteta u SAD-u. 2005. godine ga je upisalo 11 750 studenata, a prijavilo se više od 47 000. U tom semestru u UCLA je poslano više molbi za upis nego u bilo koji drugi univerzitet u zemlji. Sportski timovi ovog univerziteta koji se takmiče pod nazivom "The Bruins", pobijedili su na 120 nacionalnih prvenstava i na 99 prvenstava u organizaciji NCAA (National Collegiate Athletic Association) do 2006., što je više od svih ostalih univerziteta . Također, u 2006-oj univerzitet je završio "UCLA kampanju" u koju je uloženo više od 3,05 milijardi dolara i to je trenutno najuspješnija kampanja prikupljanja sredstava u historiji visokog obrazovanja. Studenti dolaze iz svih dijelova SAD-a i iz više od 100 stranih zemalja, a većina studenata diplomskog studija su iz Kalifornije.

Kategorija:Univerziteti u Sjedinjenim Američkim Državama
Kategorija:Univerziteti u Kaliforniji
Kalifornijski univerzitet u Los Angelesu
Kalifornijski univerzitet u Los Angelesu
Kategorija:Los Angeles
Kategorija:Obrazovne institucije osnovane 1919.
Jaguar (automobil)

**Jaguar** je britanski proizvođač luksuznih automobila, trenutno u vlasništvu Tata Motors, indijske korporacije.

Firmu je 1922. pod nazivom Swallow Sidecar Company osnovao William Lyons, a današnji naziv dobila je nakon završetka Drugog svjetskog rata zbog nepovoljne konotacije kratice SS.

## Aktuelni modeli 

Datoteka:Paris_Motor_Show_2012_(8065248951).jpg|Jaguar F
Datoteka:2012 Jaguar XF-R -- 2012 DC.JPG|Jaguar XF
Datoteka:2011 Jaguar XJ8 L -- 2011 DC.jpg|Jaguar XJ
Datoteka:Jaguar XKR-S (front quarter).jpg|Jaguar XK

## Reference 
## Vanjski linkovi 
* Zvanična stranica

Kategorija:Proizvođači automobila
Kategorija:Ujedinjeno Kraljevstvo
Steleks

**Steleks** je matično udruženje studenata Elektrotehničkog fakulteta u Sarajevu. Steleks je osnovan 22.11. 1968 godine kao udruženje građana. Stvoren je da bi pomogao studentima pri ostvarivanju njihovih osnovnih prava tokom studija, što je ujedno i njegov primarni zadatak. Tokom vremena ova organizacija je dobijala na svome značaju i zauzela glavno mjesto u organiziranju studenata elektrotehnike. U okviru Steleksa organizovane su razne aktivnosti edukativnog, kulturnog, sportskog sadržaja.

## Historija 
Društvo Studenata Elektrotehnike Steleks je osnovano 22.11.1968 u Sarajevu.

Inicijatori cijele ideje i osnivači Steleksa su Pavle Blum, Gojko Babić (prvi predsjednik Društva), Mašo Užičanin, Nikolina Milošević, Miro Vego, Zoran Dropulić, Andrija Batrolović, Dunja Uzunović, Mina Pilav, Mirsad Pirić, Pero Boro, Ibrahim Polimac, Emir Sefo i Mustafa Trklja (drugi predsjednik Društva).

Ime Steleks je predložio Miro Vego, kao skraćenicu za STudentski ELEktrotehnički Klub i Servis.

Steleks je svojim radom i zalaganjem članova 1976. godine od strane grada Sarajevo primio najveće priznanje, Šestoaprilsku Nagradu grada Sarajeva.

Stari Steleks je bio lociran na desnoj obali Miljacke, uzvodno od mosta Vrbanja, na adresi Gundulićeva 2 i tadasnjim brojem telefona 24-160. Poslije rata na tom mjestu je napravljen parking, te je Steleks premjesten u prostorije glavne zgrade Elektrotehnickog Fakulteta u Sarajevu.

## Nagrade
* **1975.** - Šestoaprilska nagrada grada Sarajeva;
## References
## Vanjski linkovi 
* Steleks
* Steleks ETF Studentski Portal 
* Steleks Alumni 

Kategorija:Dobitnici Šestoaprilske nagrade
Modernizam

**Modernizam** je dinamičan i relativan pojam koji se koristi da se označe savremene pojave u literaturi, umjetnosti, odnosno ono što je novo, inovativno u odnosu na tradiciju. U tom značenju pojam je preuzet iz francuskog jezika. U njemačkoj literaturi se koristio termin moderna. Pored toga ovaj izraz se koristio da označi i naturalizam, dekadencu, impresionizam, simbolizam, futurizam, dadaizam, ekspresionizam, neoromantizam, nadrealizam, egzistencijalizam.

Modernizam je kulturni pokret koji generalno uključuje progresivnu umjetnost i arhitekturu, muziku, književnost i dizajn i javio se u decenijama koje su prethodile 1914. Modernizam se javio kao bunt umjetnika i dizajnera protiv akademske tradicije kasnog 19. vijeka, i koje je prihvatio nove ekonomske, političke i socijalne aspekte dolazećeg modernog doba.

Neki teoretičari dijele 20. vijek na modernizam i postmodernizam, dok ih drugi smatraju samo segmentima istog perioda.

## Također pogledajte 
* Moderna arhitektura
* Skulptura

Kategorija:Književni periodi
Kategorija:Umjetnički pravci
Kategorija:Književnost
Kategorija:Slikarstvo
Kategorija:Kiparstvo
Kategorija:Muzika
Kategorija:Teorije estetike
George Mikan

**George Lawrence Mikan Jr.** bio je američki košarkaš hrvatskog porijekla, za koga se smatra da je bio prva velika zvijezda NBA lige. S visinom od 208&nbsp;cm priznat je kao prvi dominantni centar u historiji košarke.

## Početak karijere 
Rođen je u Jolietu od roditelja Hrvati. Profesionalnu Karijeru započeo je u National Basketball Ligi (NBL), predvodeći svoj klub, **Chicago American Gears**, do titule prvaka 1947. Raspadom kluba Mikana su izabrali Minneapolis Lakersi, koji su godinu poslije prešli u BAA ligu (Basketball Association of America), da bi 1949. BAA postala NBA. Bio je najveća zvijezda lige, tako da je gostujuća utakmica Lakersa kod New York Knicksa najavljivana kao "George Mikan protiv Knicksa". Zbog Mikanove dominantnosti liga je uvodila nova pravila pokušavajući ga zaustaviti.

## Karijera 
Mikan je predvodio ligu u postignutim poenima 6 sezona (1946-1952), uključujući i najviše u karijeri 1951 (28,4). Predvodio je ligu u skokovima (1007) 1953, kao i u prosjeku koševa 1952 (13,5). Postigao je ukupno 11.764 poena u karijeri (22,6 po utakmici) u 9 profesionalnih sezona, što je bilo najviše u to vrijeme. S Lakersima je osvojio 6 titula (1 u NBL, 1 u BAA i četiri u NBA). Penzionisao se 1954, ali se nakratko vratio 1955.

Mnoge nagrade koje danas dodjeljuje NBA liga tada nisu postojale, ali je izabran u Naismithovu kuću slavnih u prvoj godini postojanja (1959) i među 50 najboljih igrača u historiji NBA.

Protivničke ekipe zadržavale su loptu u svom posjedu bez želje za postizanjem poena samo da bi spriječili Mikana da dođe u njen posjed. U jednoj takvoj utakmici postignut je rekord lige; najmanji broj postignutih poena na jednoj utakmici (Lakersi su 1950. izgubili rezultatom 19-18 od Fort Wayne Pistonsa). Četiri godine poslije liga je ograničila napad na 24 sekunde.

U prilog njegovoj dominaciji govori činjenica da i sad drži rekord po najvećem postotku učešća u postignutim poenima kluba na jednoj utakmici. U već spomenutoj utakmici postigao je 15 od ukupno 18 poena Lakersa, što je 83,3%. Također drži i drugo mjesto od 67% (61 poen od 91 Lakersa).

## Penzionisanje 
Jedno kratko vrijeme, 1958, bio je trener Lakersa, a poslije i prvi komesar ABA lige. Kasnije je u Minneapolisu radio s nekretninama i otvorio turističku agenciju. Zbog dijabetesa, desna noga mu je amputirana ispod koljena u martu 2000.

Umro je 1. juna 2005. u Scottsdaleu, u 80. godini. Njegova porodica prihvatila je ponudu Shaquillea O'Neala da plati troškove sahrane.

## Vanjski linkovi 
* Mikanova biografija na *NBA.com*
* George Mikan u Kući slavnih
* George Mikan  na *Basketball Referenceu*

Kategorija:Rođeni 1924.
Kategorija:Umrli 2005.
Kategorija:Biografije, Joliet (Illinois)
Kategorija:Američki košarkaši
Kategorija:Kuća slavnih košarke
Kategorija:Košarkaši Minneapolis Lakersa
Kategorija:Treneri Minneapolis Lakersa
Kategorija:Amerikanci porijeklom iz Hrvatske
Sarajevo u kasno osmansko doba

**Historija Sarajeva za vrijeme Osmanskog Carstva** se može podijeliti u dva dijela. Prvi dio podrazumijeva zlatne godine grada, rano osmanlijsko doba, koje je trajalo od 1521. do 1697. Drugi dio historije je kasno osmanlijsko doba, koje traje od 1697. do 1878, opadanja moći Osmanskog Carstva, a samim tim i grada, često popraćeno mnogim katastrofama.

Početak kasnog osmanlijskog doba u historiji Sarajeva počinje završetkom Austrijsko-Osmanlijskog rata. Poslije poraza u bitki kod Beča 1683, uslijedili su mnogi napadi evropskih sila na granice Osmanskog Carstva. U jednom od takvih napada, 1697, predvođeni princom Eugenom Savojskim je imao ogromne posljedice po grad. Uništavajući slabu i neorganizovanu odbranu, Savojski je sa lakoćom ušao u Sarajevo. Tada je opljačkao grad, a zatim ga je zapalio.

Sarajevo je bilo opustošeno zbog ovog napada. Samo je nekoliko građevina preživjelo plamen, a to su većinom građevine izgrađene od kamena. Građani Sarajeva su tada počeli sa obnovom grada, od jednog trga, i to nije bila  obnova samo građevina i zgrada, nego i kulturna i politička. U to vrijeme, sjedište bosanske vlade je već bilo prebačeno u Travnik, a požar uopće nije popravio situaciju. Jednu čitavu deceniju, od 1747. do 1757, u gradu je vladala anarhija.

Iako grad nije arhitektonski i strukturno ono što je bio prije napada, intelektualnost grada nije mnogo propatila. 18. vijek je izrodio mnoge velike mislioce i stvaraoce u Sarajevu, kao što su Mehmed Mejlija Guranij i Mula Mustafa Bašeskija. Značajne biblioteke, škole i džamije su izgrađene, ali i mnoga utvrđenja.

Kasne 1700-te nisu bile baš uspješno doba za grad. 1788, novi požar je bjesnio kroz grad, i to samo 5  godina poslije kuge koja je poharala grad. Početkom 19. vijeka, stvari nisu bile mnogo bolje, jer je Srbija stekla nezavisnost od Osmanskog Carstva, stvarajući prepreku između Sarajeva i Istanbula. To je na kraju rezultiralo ustankom protiv Osmanskog Carstva, predvođenim bošnjačkim generalom i nacionalnim herojom, Huseinom-kapetanom Gradaščevićem.

Zahtjevajuci nezavisnost Bosne i Hercegovine od Osmanlija, Gradaščević je poveo nekoliko bitki oko Bosne. Posljednja i vjerovatno najznačajnija bitka je bitka na Sarajevskom polju iz 1832, kada je Husein-kapetan Gradaščević pretrpio poraz u toj teškoj bitki, ponajviše zbog izdaje svojih suboraca. tada je izrekao svoju izreku:

Kasno osmansko doba
EESTEC

''**E**lectrical **E**ngineering **St**udents' **E**uropean Asso**c**iation'' (**EESTEC**) je udruženje studenata elektrotehnike Evrope osnovano u Eindhoven-u (Holandija) 1986. godine. Čine ga 53 komiteta locirana na univerzitetima u 26 Evropskoj zemlji. Komiteti organizuju stručne radionice i razmjene, a dva puta godišnje, na Kongresu zasjeda Generalna Skupština koja odlučuje o najbitnijim pitanjima za organizaciju.

## Rad udruženja 
Na stručnim radionicama, koje traju 7-9 dana studenti se upoznaju sa tehničkim dostignućima i novim tehnologijama iz oblasti elektrotehnike i računarstva. Osim toga, stiču uvid u to kako se određeni problemi rješavaju u pojedinim zemljama i na taj način upotpunjuju svoja znanja i stiču nova iskustva.

## Koji su benefiti 
Također, bitan element je i upoznavanje ljudi iz inostranstva, budućih kolega, koji jedni drugima mogu biti od velike koristi u daljem radu. Uzajamno posjećivanje komiteta se obavlja kroz kratkotrajne razmjene, na kojima se studenti susreću sa novim kulturama, upoznaju nove krajeve i usavršavaju strane jezike.

Pripremajući te događaje, studenti stiču organizatorske sposobnosti i stupaju u kontakt sa međunarodnim naučnim institucijama i vodećim kompanijama iz svoje struke pri čemu promovišu svoj fakultet i zemlju.

## EESTEC u BiH 
EESTEC u Bosni i Hercegovini 

* Sarajevo
* Tuzla
* Banja Luka
* Istočno Sarajevo

## Vanjski linkovi 
* EESTEC Internacional webpage
* EESTEC LC Sarajevo
* EESTEC LC Tuzla
* EESTEC Banja Luka

Kategorija:Elektrotehnika
Kategorija:Obrazovanje
Kategorija:Organizacije
Tragom mrtve princeze

**Tragom mrtve princeze** je ljubavno-historijski roman. To je priča o majci Kenize Murad (koja je i autor ove knjige) tj. o princezi Selmi, rođenoj u jednoj palači u Istanbulu. Rijetko se desi da jedna knjiga spoji srce i historiju na jedan tako intiman način.

Priču o svojoj majci autorka je zasnovala na istinitoj priči, a protkala ju je ljubavlju i nježnošću, obojivši historijske činjenice ljudskom toplinom.
U ovoj knjizi također je opisan i način života i običaji u Libanu, a zatim u Indiji, gdje princeza Selma dospijeva nakon udaje za indijskog radžu. U posljednjem dijelu knjige prikazan je i Pariz pred Drugi svjetski rat.

Priča počinje u januaru 1918. u Istanbulu, glavnom gradu Osmalijskog carstva, pred čijom je moći vijekovima strepio hrišćanski svijet. Zapadne države savladale su njegovu moć te se otimaju za ostatak Carstva, koje već odavno nazivaju "bolesnikom Evrope"

Kategorija:Francuska književnost
Kategorija:Romani
Kategorija:Knjige iz 1987.